钦定古今图书集成/明伦汇编/官常典/第498卷 > 耶律欲稳
## 钦定古今图书集成/明伦汇编/官常典/第498卷 > 耶律欲稳

按《辽史》本传：“欲稳，字辖剌干，突吕不部人。祖台押，遥
辇时为北边拽剌，简献皇后与诸子之罹难也，尝倚
之以免。太祖思其功不忘，又多欲稳严重有济世志，
乃命典司近部，以遏诸族窥觊之想。欲稳既见器重，
益感奋思报。太祖始置宫分以自卫，欲稳率门客，首
附宫籍，帝益嘉其忠，诏以台押配享庙廷。及平剌葛”
等乱，以功迁奚迭剌部夷离菫。从征渤海有功。天显
初，卒后诸帝以太祖之与欲稳也为故，往往取其子
孙为友。宫分中称“八房”，皆其后也。弟霞里，终奚六部
秃里。